Starfskjaranefnd er önnur tveggja undirnefnda stjórnar TM en stjórn skal eigi síðar en mánuði eftir aðalfund félagsins kjósa þrjá menn til setu í nefndinni og skulu þeir valdir með hliðsjón af reynslu og þekkingu á viðmiðum og venjum við ákvörðun starfskjara stjórnenda og þýðingu þeirra fyrir félagið . Þá skal meirihluti nefndarmanna vera óháður félaginu og daglegum stjórnendum þess . Nefndarmenn Í starfskjaranefnd sátu Kristín Friðgeirsdóttir formaður , Övar Kærnested og Þórdís Jóna Sigurðardóttir . Fjöldi funda og tímabil Starfskjaranefnd TM hélt þrjá fundi á tímabilinu frá apríl 2015 til mars 2016 . Fundargerðir starfskjaranefndar eru fylgiskjöl þessarar skýrslu . Starfsþróunaráætlun og arftakaplan forstjóra og æðstu stjórnenda Frammistöðumat forstjóra Útfærsla á kaupaukakerfi framkvæmdastjóra Þróun starfsánægju Starfsmannavelta og mannaflaspá ( hluti af áhættumati ) Tillögur til stjórnar TM Nefndin fundaði með forstöðumanni mannauðsmála og forstjóra þar sem nefndin fékk m.a. yfirlit yfir framkvæmd á starfskjarastefnu . Nefndin fór yfir nýja útgáfu á Leiðbeiningum um góða stjórnarhætti . Niðurstaðan er að störf nefndarinnar eru í samræmi við viðmiðin og ekki þótti ástæða til að breyta vinnulagi nefndarinnar vegna þessa . Starfskjaranefndin styðst einnig við starfsreglur nefndarinnar sem og starfsáætlun . Starfsþróunaráætlun og arftakaplan forstjóra og æðstu stjórnenda Nefndin var sammála um mikilvægi þess að það liggi skýrt fyrir hver tekur sæti forstjóra tímabundið ef hann stígur til hliðar án fyrirvara . Hjá TM er til yfirlit yfir hæfni og getu sem forstjóri þarf að búa yfir og hver mun taka yfir verkefni forstjóra ef hann fer frá óvænt . Þetta er hluti af því að draga úr áhættu sem fylgir slíkum breytingum . Nefndin fór yfir verklag við launaákvarðanir / breytingar . Annars vegar er stuðst við innri launagreiningar og hins vegar ytri launagreiningar . Horft er til þess að útrýma óútskýrðum launamun . Úttek á launum í TM sýnir að óútskýrður launamunur er um 4% . Unnið er að því að efla enn frekar innri launagreiningar til að eyða óútskýrðum launamun . Samanburður milli sviða , starfahópa og kynja